8 Keti mayele ke binga ve?Keti luswasukusu ke tombula ve ndinga na yo?+2 Na bisika ya kunanguka+ na lweka ya nzila,Yo me telama na bampambu ya banzila.3 Pene-pene ya bakielo yina ke nataka na mbanza,Na minoko ya bakielo,Yo ke landa kutuba na ndinga ya ngolo nde:+4 “O beno bantu, mono ke binga beno;Mono ke tuba na ndinga ya ngolo sambu na konso muntu.*5 Beno bantu ya me konda mayele, beno longuka mayele;+Beno bazoba, beno baka ntima yina kele ti mayele ya kubakisa mambu.*6 Beno wa, sambu mambu ya mono ke tuba kele mfunu,Bikobo na mono ke tuba mambu ya mbote;7 Sambu munoko na mono ke tubaka kieleka na mawete yonso,Mpi bikobo na mono ke mengaka mambu ya mbi.8 Bangogo yonso ya munoko na mono kele ya lunungu.Ata mosi ve na kati na yo kele ya kubeba to ya nioka-nioka.9 Yo yonso kele ya kusungama sambu na muntu ya luswasukusu,Mpi yo kele mbote sambu na bantu yina me monaka nzayilu.10 Beno baka malongi na mono kansi arza ve,Mpi beno baka nzayilu na kisika ya kubaka wolo ya kuluta mbote,+11 Sambu mayele kele mbote kuluta bakorayi;*Bima yonso ya nkaka ya kitoko lenda fwanana ve ti yo.12 Mono mayele, mono ke zingaka kisika mosi ti luswasukusu;Mono me monaka nzayilu mpi mayele ya kuyindula.+13 Boma ya Yehowa ke tendula kumenga mambu ya mbi.+Mono ke mengaka kudinangula, lulendo,+ nzila ya mbi, mpi kutuba ya luvunu.+14 Mono kele ti bandongisila ya mbote mpi ya mayele;+Mayele ya kubakisa mambu+ mpi ngolo+ kele ya mono.15 Na nsadisa na mono, bantotila ke landa kuyala,Mpi bamfumu ya nene ke basisa bansiku ya lunungu.+16 Na nzila na mono, bamfumu ke landaka kuyala,Mpi bantu ya lukumu ke sambisaka ti lunungu.17 Mono ke zolaka bantu yina ke zolaka mono,Mpi bantu yina ke sosaka mono ta mona mono.+18 Bimvwama mpi nkembo kele ti mono,Kimvwama* ya ke zingaka mingi mpi lunungu.19 Mbuma na mono kele mbote kuluta wolo, ata wolo ya bunkete,Mpi bima yina mono ke basisa kele mbote mingi kuluta arza ya kuluta kitoko.+20 Mono ke tambula na nzila ya lunungu,Na kati-kati ya banzila ya kusungama;21 Mono ke pesa bantu yina ke zolaka mono dikabu ya nene,Mpi mono ke fulusa banzo na bo ya kubu- mbila bima.22 Yehowa salaka mono bonso luyantiku ya nzila na yandi,+Kisalu ya ntete-ntete na kati ya bisalu na yandi ya ntama.+23 Bo me tulaka mono+ tuka bantangu ya ntama*Katuka luyantiku, katuka bantangu ya ntama na ntwala nde ntoto kuvanda.+24 Mono butukaka* ntangu bamasa ya mudindu+ vandaka ve,Ntangu ata nto mosi ve vandaka ti masa ya ke kulumuka.25 Na ntwala nde bangumba kutulama na kisika na yo,Na ntwala ya bangumba ya fioti, mono butukaka,26 Ntangu yandi vandaka me sala ntete ve ntoto ti banseke na yoTo bambuma ya ntete ya zelo ya ntoto.27 Ntangu yandi yidikaka zulu,+ mono vandaka pana;Ntangu yandi tulaka ndilu na zulu ya bamasa kisika yina ke monanaka bonso nde ntoto ti zulu me kutana,+28 Ntangu yandi tulaka* matuti na zulu,Ntangu yandi salaka banto ya masa ya mudindu,29 Ntangu yandi tudilaka nzadi-mungwa nsikuNde bamasa na yo fwete fwa ve ntuma na yandi,+Ntangu yandi tulaka* bafondasio ya ntoto,30 Na ntangu yina, mono vandaka na lweka na yandi bonso kapita ya kisalu.+Mono vandaka muntu yina yandi vandaka kuzola mingi+ konso kilumbu;Mono vandaka kuwa kiese na ntwala na yandi konso ntangu;+31 Mono vandaka kuwa kiese sambu na ntoto na yandi yina bantu lenda zinga,Mpi mono vandaka kuzola mingi bana ya bantu.*32 Ntangu yai bana na mono, beno wa mono;Ee, kiese na bantu yina ke zitisaka banzila na mono.33 Beno wa malongi+ mpi beno kuma mayele,Mpi beno mona yo ve mpamba ata fioti.34 Kiese na muntu yina ke waka mono.Yandi ke kwisa na suka* na bakielo na mono konso kilumbu,Yandi ke vingila pene-pene ya makunzi ya bakielo na mono;35 Sambu muntu yina ke mona mono ta mona luzingu,+Mpi Yehowa ta ndima yandi.36 Kansi muntu yina ke mona mono mpamba ke kudisala mbi,*Mpi bantu yina ke mengaka mono ke zolaka lufwa.”+
kon_Latn